Folketing
2007-11-30

For det andet er det med hensyn til reguleringen af ydelsen et faktum, at den bliver mindre. Det kan vi se på de svar, der er afgivet til Skatteudvalget. Det kan godt være, at skatteministeren mener, at det niveau, som man hjælper sine børn med, skal være fuldstændig det samme både nu og til evig tid, men jeg tror altså også, at der i forhold til børnene sker en udvikling i, hvad vi gerne vil give de børn og vil kunne give dem i deres opvækst. Så jeg synes ikke, at skatteministerens argumenter holder. Nu skal jeg holde inde, men jeg håber på nogle svar fra skatteministeren.